CELEX: 62006TN0351
Language: lv
Date: 2006-12-05 00:00:00
Title: Lieta T-351/06: Prasība, kas celta 2006. gada 5. decembrī — Dura Vermeer Groep pret Eiropas Kopienu Komisiju

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/21
            
         Prasība, kas celta 2006. gada 5. decembrī — Dura Vermeer Groep pret Eiropas Kopienu Komisiju
   (Lieta T-351/06)
   (2007/C 20/30)
   Tiesvedības valoda — holandiešu
   Lietas dalībnieki
   
      Prasītāja: Dura Vermeer Groep NV (pārstāvis — M. Slotboom, advocaat)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt lēmuma 1. punkta d) apakšpunktu un 2. punkta d) apakšpunktu, ciktāl tie attiecas uz Dura Vermeer Groep atbildību un
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītāja apstrīd Komisijas 2006. gada 13. septembra lēmumu procedūrā saistībā ar EKL 81. pantu (Lieta COMP/38.456 — Bitumens — NL), ar ko tai par EKL 81. panta pārkāpumu tiek uzlikts naudas sods.
   Savas prasības atbalstam tā vispirms norāda, ka Komisija ir pārkāpusi EKL 81. panta 1. punktu un Regulas Nr. 1/2003 23. panta 2. punktu. Prasītāja uzskata, ka Komisija ir nepareizi interpretējusi Eiropas Kopienu Tiesas un Pirmās instances tiesas judikatūru par mātes sabiedrību atbildību gadījumā, kad ir aizdomas par meitas sabiedrību prettiesisku rīcību. Tādējādi Komisija prasītājai ir piemērojusi pārāk stingru pārbaudi. Turklāt Komisija esot nepareizi atainojusi Dura Vermeer koncernā pastāvošās faktiskās attiecības. Tāpēc Komisija neesot pierādījusi, ka prasītājai uz Vermeer Infrastructuur BV darbībām ir izšķiroša ietekme.
   Otrkārt, prasītāja atsaucas uz EKL 253. panta būtisku formālu prasību pārkāpumu un pienākuma norādīt pamatojumu neizpildi.